Մարզդահլիճի մակերեսը կազմում է 290 քառ մետր: Ծրագրի շրջանակներում կատարվել են փայտե հատակների, հանդերձարանների, սանհանգույցների վերանորոգման և կահավորման, մարզիչի սենյակի վերանորոգման, հանդերձարանների տաք ջրամատակարարման ապահովման, մարզդահլիճի ջեռուցման համակարգի կառուցման, օդափոխության համակարգի վերանորոգման, մարզադահլիճի գիպսակարտոնե միջնորմերի քանդման և նոր միջնորմերի կառուցման, ինչպես նաև հարդարման աշխատանքներ: Կատարվել է նաև մարզադահլիճից դուրս 2 սանհանգույցների և դպրոցի տանիքի մասնակի նորոգում: Ծրագրի նախահաշվային արժեքը կազմել է շուրջ 27 մլն 274 հազ.դրամ, իսկ պայմանագրային արժեքը՝ 23 մլն 640 հազ.դրամ: Շինաշխատանքներն իրականացրել է «Ալեքթերմ» ՍՊԸ-ն: Շրջելով դպրոցում և ծանոթանալով ստեղծված պայմաններին և կատարված աշխատանքներին՝ մարզի ղեկավարն իր գոհունակությունը հայտնեց, ինչպես դպրոցի ողջունելի նախաձեռնության, այնպես էլ՝ աշխատանքների որակի առնչությամբ: Իսկ դպրոցի աշակերտները, որոնցից շատերը նաև տարբեր սպորտային խմբակներում են պարապում, ի ցույց դրեցին իրենց վարպետությունը: Մարզի ղեկավարն իր խոսքում կարևորեց դպրոցներում ֆիզիկական պատրաստվածության դասաժամերի պատշաճ կազմակերպումը, որին այսուհետ կնպաստի նաև վերանորոգված մարզադահլիճը և մարզագույքը: